การจัดสรรงบประมาณเบี้ยยังชีพผู้สูงอายุประจำปีงบประมาณ 2561

ตามที่กรมส่งเสริมการปกครองท้องถิ่นแจ้งให้องค์กรปกครองส่วนท้องถิ่น. ดำเนินการรับลงทะเบียน เบี้ยยังชีพผู้สูงอายุในเดือนพฤศจิกายน 2559 และประกาศรายชื่อผู้มีสิทธิ์รับเงิน ของปีงบประมาณ 2561 แจ้งให้ดำเนินการปรับปรุงข้อมูลให้แล้วเสร็จภายในวันที่ 15 มกราคม 2560. แต่ต่อมาได้แจ้งให้ ดำเนินการปรับปรุงข้อมูลในระบบสารสนเทศการจัดการเบี้ยยังชีพขององค์กรปกครองส่วนท้องถิ่นโดยดำเนินการสิ้นสุด ณ วันที่ 15 กันยายน 2560. เพื่อเป็นฐานข้อมูลในการจัดสรรงบประมาณ ในปีงบประมาณพ. ศ. 2561.

ตามที่กรมส่งเสริมการปกครองท้องถิ่นจัดสรร งวดที่ 1 องค์กรปกครองส่วนท้องถิ่น ไม่เพียงพอและขาดไปจำนวนมากซึ่งตัดคนตายออกแล้วก็ยังไม่เพียงพอจึงทำให้ผู้ปฏิบัติงาน โดนตำหนิต่อผู้บังคับบัญชาว่า คีย์ข้อมูลในระบบสารสนเทศและรายงานข้อมูลไม่ครบจึงให้ได้รับการจัดสรรงบประมาณไม่เพียงพอ. แล้วยังมีปัญหากับกองคลังเกี่ยวกับเรื่องงบประมาณ. ทั้งๆที่กองสวัสดิการหรืองานพัฒนาชุมชนได้แจ้งให้กับ ผู้บังคับบัญชาทราบแล้วว่า ได้รายงานครบถ้วนแล้ว. แต่ได้รับการจัดสรรไม่ครบนั้น เจ้าหน้าที่ผู้ปฏิบัติไม่ทราบด้วยว่าเป็นเพราะสาเหตุใด. ดังนั้นเพื่อที่จะได้นำคำตอบไปตอบให้กับผู้บังคับบัญชาได้ทราบว่าทำไมกรมส่งเสริมการปกครองท้องถิ่นจึงจัดสรรงบประมาณมาให้ไม่เพียงพอกับการจ่ายจริง. จึงขอให้กรมฯ แจ้ง ให้ทราบด้วยครับ